stanford-oval/wikipedia huggingface dataset:
Azerbaijan Airlinesin lento 56

| Azerbaijan Airlinesin lento 56 |
| --- | --- |
 Onnettomuuskoneen kaltainen Tu-134B-3.
Yhteenveto
Päivämäärä:  5. joulukuuta 1995
Onnettomuustyyppi:  moottorivika, miehistön virhe
Tapahtumapaikka:  Nahitševan, Azerbaidžan
 :  39°11′50″N, 045°23′40″E
Lähtöpaikka:  Nahitševanin lentoasema, Nahitševan, Azerbaidžan
Määränpää:  Binan kansainvälinen lentoasema, Baku, Azerbaidžan
Kuolleita:  52
Eloonjääneitä:  30
Lentokone
Konetyyppi:  Tupolev Tu-134B-3
Lentoyhtiö:  Azerbaijan Airlines
Rekisteritunnus:  4K-65703
Matkustajia:  76
Miehistöä:  6
Azerbaijan Airlinesin lento 56 oli Azerbaijan Airlinesin reittilento Nahitševanista Bakuun. Lennolla 5. joulukuuta 1995 käytetty Tupolev Tu-134B-3 syöksyi maahan pian lähdettyään lentoon Nahitševanin lentoasemalta, kun toiseen moottoriin tuli vika ja miehistö sammutti väärän moottorin. Lennolla oli 76 matkustajaa ja kuusi miehistön jäsentä eli yhteensä 82 ihmistä, joista 52 kuoli maahansyöksyssä.
Kone lähti lentoon Nahitševanista kello 17.52. Perämies vastasi koneen ohjaamisesta. Koneen noustua 60 metrin korkeuteen sen vasemmanpuoleiseen moottoriin tuli vika ja se lakkasi toimimasta. Perämies reagoi korjaamalla tästä aiheutuneen koneen kallistumisen vasemmalle. Viiden sekunnin kuluttua lentomekaanikko kertoi, että oikeanpuoleinen moottori oli lakannut toimimasta. Kapteeni otti ohjauksen itselleen. Hän ei voinut päätellä koneen kallistumisesta, kumpi moottori oli kyseessä, sillä perämies oli jo oikaissut koneen.
Kone jatkoi nousua yhdellä moottorilla. Noin 140 metrin korkeudella kapteeni käski lentomekaanikkoa sammuttamaan oikeanpuoleisen moottorin. Lentomekaanikko veti moottorin tehovivun tyhjäkäynnille ja huomasi, että teho vähenikin toimivasta moottorista. Hän siirsi tehovivun takaisin alkuperäiseen tehoasetukseen, mutta moottori oli jo ehtinyt sammua. Kone oli noussut 197 metrin korkeuteen. Kapteeni päätti tehdä pakkolaskun. Hänen oli käännettävä konetta jyrkästi oikealle väistääkseen kerrostaloa. Kone syöksyi lopulta pellolle 3,8 kilometrin päässä Nahitševanin lentoasemalta. Se oli kallistunut 37 astetta oikealle, ja sen vajoamisnopeus oli 10 metriä sekunnissa.
Tutkinnassa selvisi, että moottori oli sammunut, koska sitä oli käytetty viallisena yli 30 tuntia ilman korjauksia. Väärän moottorin sammuttamiseen vaikutti ohjaamon huono ergonomia: lentomekaanikon työpisteen moottorimittareita oli vaikea nähdä heikossa valaistuksessa.
Azerbaidžanin sosialistisen neuvostotasavallan vaakuna

Azerbaidžanin sosialistisen neuvostotasavallan vaakuna
Azerbaidžanin sosialistisen neuvostotasavallan vaakuna oli Azerbaidžanin sosialistisen neuvostotasavallan tunnus. Se otettiin käyttöön vuonna 1937. Vaakunan suunnitteli graafikko Ruben Shhiyan.
Vaakunaan on kuvattu öljynporaustorni, joka symboloi Bakun laajoja öljykenttiä. Sen taakse on kuvattu nouseva aurinko, joka symboloi azerien tulevaisuutta. Sirppi ja vasara sekä punainen tähti symboloivat kommunismin voittoa ja maailmanlaajuista kommunististen maiden yhteisöä. Kuviota reunustaa maataloutta symboloivat vehnäntähkät ja puuvillat, joiden ympärille on kiedottu punainen nauha. Punaiseen nauhaan on kirjoitettu "Kaikkien maiden työläiset, liittykää yhteen!" azeriksi "Бүтүн өлкəлəрин пролетарлары, бирлəшин!" ja venäjäksi "Пролетарии всех стран, соединяйтесь!".
Nahitševanin autonominen sosialistinen neuvostotasavalta käytti vaakunanaan Azerbaidžanin SNT:n vaakunaa jossa tekstejä oli muokattu.
Aóos

| Aóos / Vjosë Αώος / Vjosë |
| --- | --- |
 Aóos-joki.
Alkulähde:  Lýgkos, Píndosvuoret
Laskupaikka:  Adrianmeri  40°38′34″N, 19°19′2″E
Maat:   Albania  Kreikka
Pituus:  260 km
Virtaama:  8–130 m³/s
Valuma-alue:  6 519 km²
 Aóos-joki kartalla.
Aóos (kreik. Αώος) eli Vjosë (alb. Vjosë, myös Vjosa) on joki, joka virtaa Epeiroksessa Luoteis-Kreikassa sekä Albaniassa. Sen kokonaispituus on noin 260 kilometriä ja pituus Kreikan puolella noin 80 kilometriä. Joki saa alkunsa Kreikan puolelta Lýgkos- eli Avgó-vuorelta pohjoisessa Píndos-vuoristossa ja se laskee Adrianmereen Albaniassa.
Aóos eli Vjosë Albaniassa lähellä Tepelenëä.
Kreikan puolella Aóos virtaa Ioánninan alueyksikön alueella. Sen alue kuuluu suojeltuun Víkoksen–Aóoksen kansallismetsään, joka on osa Pohjoisen Píndoksen kansallispuistoa. Joki ylittää Kreikan ja Albanian rajan lähellä Çarshovëa ja ohittaa kaupungit tai kylät Përmet, Këlcyrë, Tepelenë, Memaliaj, Selenicë ja Novoselë. Se laskee mereen Vlorën luoteispuolella.
Joen valuma-alue on yhteensä noin 6 519 neliökilometriä, mistä noin 4 365 neliökilometriä on Albanian puolella ja 2 154 neliökilometriä Kreikan puolella, ja sen virtaus on vuodenajasta riippuen 8–130 kuutiometriä sekunnissa. Joessa sijaitsee patoamalla muodostettu Aóoksen tekojärvi. Aóoksen sivujokia ovat Drino, Shushicë, Sarantáporos ja Voïdomátis.
Aiheesta muualla

Kuvia tai muita tiedostoja aiheesta Aóos Wikimedia Commonsissa
Atropiini

| --- | --- |


Atropiini
Systemaattinen (IUPAC) nimi
(RS)-(8-metyyli-8-atsabisyklo[3.2.1]oct-3-yl) 3-hydroksi-2-fenyylipropanoaatti
Tunnisteet
CAS-numero: 51-55-8
ATC-koodi: A03BA01
PubChem CID: 174174
Kemialliset tiedot
Kaava: C17H23NO3
Moolimassa: 289,37 g/mol
Farmakokineettiset tiedot
Hyötyosuus: 25–30 %
Proteiinisitoutuminen: 14–22% plasmaan
Metabolia: Hepaattinen, 50 % hydrolysoituu muiksi yhdisteiksi
Puoliintumisaika: Noin 2–4 tuntia
Ekskreetio: 50 % muuttumattomana virtsaan
Terapeuttiset näkökohdat
Raskauskategoria:  C(US) 
Reseptiluokitus:  reseptivalmiste (FI)  
Antotapa: Oraalinen, IV, IM, rektaalinen
Atropiini eli (±)-hyoskyamiini on useissa koisokasveissa esiintyvä tropaanialkaloidi, jota käytetään lääkeaineena hermokaasu- ja torjunta-ainemyrkytyksissä sekä sydämen harvalyöntisyydessä (Suomessa kauppanimillä Atropin, Atropin Stragen ja Minims Atropine Sulphate). Atropiini annetaan tyypillisesti suonensisäisesti tai injektiona lihakseen, ja se vaikuttaa hermostossa asetyylikoliinin toiminnan estäjänä eli antikolinergina; tarkemmin sanottuna kilpailevana antagonistina kaikissa muskariinireseptorien alatyypeissä (M1–M5). Atropiinia saatetaan antaa myös silmätippoina, jolloin se lamaa silmän lihaksia saaden aikaan akkommodaatiohalvauksen. Atropiini on skopolamiinin ohella toinen merkittävimmistä ns. belladonna-alkaloideista.
Atropiini on yhteisnimitys (-)-hyoskyamiinille (myös nimellä hyoskyamiini, CAS-numero 101-31-5) ja (+)-hyoskyamiinille. Luonnossa aine on (-)-hyoskyamiinina, mutta eristyksessä se rasemoituu (±)-hyoskyamiiniksi, joka tarkoittaa kummankin isomeerin raseemista seosta. (+)-hyoskyamiini on farmakologisesti tehotonta, ja vaikutukset perustuvat nimenomaan (-)-hyoskyamiiniin.
Atropiinin tiheys  on 1,194 g/cm3 (vesi = 1,0 g/cm3), kiehumispiste 760 mmHg paineessa 429,8 °C ja leimahduspiste 213,7 °C. 
Atropiini on tropiinihapon (C9H10O3) ja tropiinin (C8H15NO) esteri.
Atropiinia sisältäviä kasveja ovat muun muassa myrkkykoiso eli belladonna (Atropa belladonna), alruuna (Mandragora officinarum) ja hulluruoho (Datura stramonium). Myös muista koisokasvien (Solanaceae) heimoon kuuluvista kasveista on tavattu kyseistä yhdistettä.
Atropiinia ja skopolamiinia sisältäviä kasveja käytetään myös päihteinä, sillä niillä on hallusinogeeninen vaikutus.
Lääketieteellinen käyttö ja vaikutukset

Atropiini toimii sariinin kilpailevana inhibiittorina asetyylikoliinireseptoreihin, ja sitä annetaan sariinille altistuneille sotilaille. Sen teho perustuu parasympaattisen hermoston osittaiseen lamauttamiseen. Atropiini kumoaa muskariinin ja muiden parasympatomimeettien kolinergisiä vaikutuksia, ja sitä käytetäänkin punakärpässienimyrkytyksen hoitoon. Tällöin on kuitenkin oltava varovainen, koska atropiini voi vahvistaa punakärpässienen hermostoa lamaavaa vaikutusta, sillä sieni välittää vaikutuksensa pääosin aivan muilla mekanismeilla. Atropiinia käytetään myös organofosfaattimyrkytyksen hoitoon.
Atropiinia käytetään bradykardian hoitoon sydäninfarktin tai anestesian yhteydessä sekä silmälääketieteessä mydriaattina eli silmäterän laajentajana ja sykloplegiittinä eli sädelihaksen lamauttajana.
Suun kautta otettuna atropiinin hyötyosuus on noin 30 % ja puoliintumisaika 4 tuntia. Osa tuhoutuu maksassa ja noin 50 % poistuu virtsassa vuorokauden sisällä.
Haittavaikutukset ja yliannostus

Atropiinilla, kuten kaikilla antikolinergeillä, on useita akuutteja haittavaikutuksia. Atropiinin yliannostus laajentaa kasvojen ja kaulan ihon verisuonia. Yliannostuksen aiheuttamia keskushermosto-oireita voivat olla sekavuus, hallusinaatiot ja delirium-tila. Atropiini erittyy äidinmaitoon ja läpäisee istukan. Atropiinilla on huomattavasti vähemmän keskushermostovaikutuksia kuin skopolamiinilla, mikä johtuu todennäköisesti siitä, että se läpäisee veri-aivoesteen huonommin.
Aiheesta muualla

Wikimedia Commonsissa on kuvia tai muita tiedostoja aiheesta .
Monograph on Atropine (englanniksi)
Kolinergisiä muskariinireseptoreita salpaavat aineet (Arkistoitu – Internet Archive)
PubChem: Atropine (englanniksi)
Human Metabolome Database (HMDB): Atropine (Arkistoitu – Internet Archive) (englanniksi)
DrugBank: Atropine (englanniksi)
ChemSpider: Atropine (englanniksi)
Kyoto Encyclopedia of Genes and Genomes (KEGG): Atropine (englanniksi)
ChemBlink: Atropine (englanniksi)
Liber Herbarum II: Atropiinia sisältäviä kasveja
Food Component Database (FooDB): Atropine (englanniksi)
Dr. Duke's Phytochemical and Ethnobotanical Databases: Atropine
Myrkkykoiso
Bed of Roses

| ”Bed of Roses” Bon Jovi |
| --- | --- | --- |

Singlen tiedot
 Albumilta: Keep the Faith
 B-puoli: ”Lay Your Hands on Me (Live)” ”Tokyo Road (Live)” ”I’ll Be There for You (Live)”
 Äänitetty : 1992
 Julkaistu: 26. tammikuuta 1993
 Formaatti: CD-levy
 Tekijä(t): Jon Bon Jovi
 Tuottaja(t): Bob Rock
 Tyylilaji: hard rock, balladi
 Kesto: 06.38
 Levy-yhtiö: Mercury Records
Bon Jovin muut singlet
| ”Keep the Faith” 1992 | ”Bed of Roses” 1993 | ”In These Arms” 1993 |
”Bed of Roses” on yhdysvaltalaisen Bon Jovi -yhtyeen kappale vuodelta 1992. Sen on kirjoittanut yhtyeen laulaja Jon Bon Jovi, ja se on yhtyeen viidennen studioalbumin Keep the Faith viides kappale. ”Bed of Roses” on Bon Joville hyvin ominainen hard rock -balladi. Se julkaistiin albumin toisena singlenä 26. tammikuuta 1993, ja siitä tuli yksi yhtyeen uran tunnetuimmista ja suosituimmista kappaleista.
Lukuisissa eri maissa singlelistoille noussut ”Bed of Roses” esitteli yhtyeen 1990-luvun musiikillisesti kypsemmän uuden linjan, jossa näkyi ratkaiseva ero yhtyeen 1980-luvun glam metal -tyyliin. Singlelistoilla kappale menestyi Keep the Faith -albumin singleistä parhaiten, ja esimerkiksi Yhdysvalloissa se nousi Billboard Hot 100 -singlelistan kymmenenneksi ja Hot Mainstream Rock Tracks -listan viidenneksi.
Kappaleesta tuli suosionsa johdosta yksi Bon Jovin konserttien vakiokappaleista, ja se on mukana muun muassa yhtyeen kokoelma-albumilla Cross Road sekä uudelleen sovitettuna versiona albumilla This Left Feels Right. Yhtye levytti kappaleen myös espanjankielisenä versiona, joka julkaistiin nimellä ”Cama de Rosas”.
Aiheesta muualla

Bed of Roses discogs.com -sivustolla
Australiankirjorastas

| Australiankirjorastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kirjorastaat Zoothera
Laji::  lunulata
Kaksiosainen nimi
 Zoothera lunulata  (Latham, 1801) 
Katso myös
   Australiankirjorastas Wikispeciesissä   Australiankirjorastas Commonsissa 
Infobox OKNimi-testi OKIUCN-testi OK: 
Australiankirjorastas (Zoothera lunulata) on rastaiden heimoon kuuluva varpuslintu.
Levinneisyys

Australiankirjorastas tavataan Australiassa. Lajin kannaksi arvioidaan 12 000 pesivää yksilöä ja se on luokiteltu elinvoimaiseksi.
Lisääntyminen

Australiankirjorastas rakentaa kupinmuotoisen pesänsä puun oksalle. Pesä voi sijaita melko lähellä maata tai 15 metrin korkeudessakin. Molemmat emot osallistuvat poikasten hoitamiseen.
Ravinto

Australiankirjorastas käyttää ravinnokseen pieniä selkärangattomia, joita se etsii maasta.
BSS

BSS voi tarkoittaa seuraavia:
BSS, Björneborgs svenska samskola, Porissa toimiva yksityinen ruotsinkielinen koulu
BSS, koosen kielen ISO 639-kielikoodi
BSS, Balanced Salt Solution, balansoitu suolaliuos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BSS”, voi hakea sivunnimihaulla, laajalla sivunnimihaulla tai tekstihaulla.
Bedan Karoki

| Mitalit | Mitalit | Mitalit |  |
| --- | --- | --- | --- |
|  Bedan Karoki |  Bedan Karoki |  Bedan Karoki |  |
Maa:   Kenia
Miesten yleisurheilu
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Cardiff 2016 | joukkuekilpailu |  |
|  Hopeaa | Cardiff 2016 | henkilökohtainen  kilpailu |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Guiyang 2015 | henkilökohtainen  kilpailu |  |
|  Hopeaa | Guiyang 2015 | joukkuekilpailu |  |
| Afrikan kisat  | Afrikan kisat  | Afrikan kisat  |  |
|  Hopeaa | Maputo 2011 | 10 000 metriä |  |
Bedan Karoki Muchiri (s. 21. elokuuta 1990) on kenialainen kestävyysjuoksija.
Vuoden 2011 Afrikan kisoissa hän sijoittui toiseksi 10 000 metrin juoksussa. Lontoon olympialaisissa 2012 hän sijoittui 10 000 metrillä viidenneksi. Moskovan MM-kilpailuissa 2013 hän oli 10 000 metrillä kuudes. Vuonna 2015 hän saavutti maastojuoksun MM-kilpailuissa hopeaa sekä henkilökohtaisessa kilpailussa että joukkuekilpailussa. Pekingin MM-kilpailuissa 2015 hän sijoittui 10 000 metrillä neljänneksi. Vuoden 2016 puolimaratonin MM-kilpailuissa Karoki saavutti hopeaa henkilökohtaisessa kilpailussa ja kultaa joukkuekilpailussa.
Karoki sijoittui Rio de Janeiron olympialaisissa 2016 seitsemänneksi 10 000 metrillä. Huhtikuussa 2017 hän oli Lontoon maratonilla kolmas. Saman vuoden Lontoon MM-kilpailuissa hän sijoittui 10 000 metrillä neljänneksi.
Karoki on asunut vuodesta 2007 lähtien Japanissa. Hän on voittanut Kenian maastojuoksumestaruuden vuosina 2012, 2014 ja 2015.
Henkilökohtaiset ennätykset

3 000 metrin juoksu: 7.37,68 (2013)
5 000 metrin juoksu: 13.15,25 (2014)
10 000 metrin juoksu: 26.52,12 (2017)
10 kilometrin tiejuoksu: 27.37 (2014)
Puolimaraton: 58.42 (2018)
Maraton: 2.06.48 (2019)
Austin St. John

| Austin St>  John |
| --- | --- |

Henkilötiedot
Koko nimi:  Jason Geiger
Syntynyt: 17. syyskuuta 1975 (ikä 49)  Roswell, New Mexico
Ammatti:  näyttelijä ensihoitaja
Näyttelijä
Aktiivisena:  1993–2003 2018–
Merkittävät roolit:  Jason Lee Scott (Power Rangers)
Aiheesta muualla
IMDb 
Elonet
Austin St. John (oik. Jason Geiger, s. 17. syyskuuta 1975 Roswell, New Mexico) on yhdysvaltalainen useiden kamppailulajien taitaja ja näyttelijä, joka tunnetaan parhaiten televisiosarjasta Power Rangers näytelleessään alkuperäistä Punaista Rangeria Jason Lee Scottia vuosina 1993–1994.
Hänet oli äänestetty vuoden 2007 Toon Disneyn Power Rangers kilpailussa kaikkien aikojen suosituimmaksi Punaiseksi Rangeriksi.
Elämäkerta

St. John syntyi New Mexicossa Steve ja Sharon Geigerille. Hän asui perheensä kanssa ympäri Yhdysvaltoja isänsä vuoksi, joka oli Yhdysvaltain merivoimissa. St. John alkoi opiskella taistelulajeja isänsä kanssa 5-vuotiaana. Hän on opiskellut 14 erilaista taistelulajia, kuten shenkitoa, thainyrkkeilyä, kenpōta, newazaa, kungfuta, shōtōkania ja potkunyrkkeilyä. St. Johnilla on muun muassa 2. danin arvo taekwondossa ja 1. danin arvo judossa. Hän harrastaa itsepuolustuksen lisäksi vapaa-ajallaan myös amerikkalaista jalkapalloa, patikointia ja baseballia.
Power Rangers sarjojen ja elokuvien jälkeen hän on työskennellyt vuodesta 2001 lähtien ensihoitajana ja palomiehenä Washingtonissa, Virginiassa. St. John on myös otellut Vale Tudossa ja Bad Boy Competitionissa.
Hän kävi vierailemassa Power Rangersille tarkoitetussa tapahtumassa Power Morphiconissa vuonna 2007.
Elämäkerta > Näyttelijänä

St. Johnin näyttelijän ura alkoi vuonna 1993 televisiosarjassa Power Rangers, joka aloitti myös Power Rangers -sarjan. Siitä tuli erittäin suosittu tuolloin, joka teki hänestä tunnetun näyttelijän. St. John kuitenkin jätti sarjan toisen tuotantokauden aikana yhdessä Walter Jonesin ja Thuy Trangin kanssa. Osa syy tähän oli erimielisyydet näyttelijöiden palkan suhteen, jonka seurauksena tuottajat korvasivat heidät uusilla näyttelijöillä ja hahmoilla. St. John palasi takaisin Power Rangersin pariin, kun tuottajat pyysivät häntä mukaan elokuvaan Power Rangers turbovaihteella vuonna 1997. Hän ei kuitenkaan aluksi suostunut tulemaan mukaan, sillä St. Johnia ei pyydetty aikaisempaan elokuvaan ja he maksoivat palkkaa erittäin huonosti tuolloin. Hän oli kuitenkin valmis tulemaan mukaan elokuvan tuotantoon mikäli palkka olisi kohdallaan ja hänen roolinsa olisi enemmän paha, kuin hyvä. Elokuvan jälkeen St. John jatkoi matkustelemista pitkin Yhdysvaltoja ja sai toisen kerran yllättävän puhelun, kun Power Rangers -sarjan tuottajat pyysivät häntä mukaan uuteen Power Rangers Zeo -televisiosarjaan vanhaan rooliinsa Jason Lee Scottiksi. Jälleen kerran St. John suostui vain jos hänelle maksettaisiin enemmän palkkaa, jonka myötä hän esiintyi sarjassa Kultaisena Rangerina 17 jakson verran.
St. John palasi vielä kahden vuoden tauon jälkeen Power Rangersin pariin 30 minuutin erikoisjaksossa Power Rangers: The Lost Episode ja vieraili myös Power Rangers: Wild Forcessa vuonna 2002. Vuotta myöhemmin hänellä oli myös pieni rooli jännityselokuvassa Footsteps.
Elämäkerta > Paluu näyttelijäksi

St. John palasi takaisin näyttelemisen pariin 2016 vietettyään sitä ennen aikaa maailmalla. Hän muun muassa toimi ensihoitajana Yhdysvaltain armeijalle. St. John esiintyi Nick Kellisin ohjaamassa elokuvassa Gideon's Frontier, yhdessä entisten Power Rangers näyttelijöiden Walter Jonesin ja Jason Narvyn kanssa.
Aiheesta muualla

Austin St. John TV.comissa (Arkistoitu – Internet Archive) (englanniksi)
austinstjohn.net (Arkistoitu – Internet Archive) (englanniksi)
Balthazar Lange

| Balthazar Lange |
| --- | --- |

Henkilötiedot
Koko nimi:  Balthazar Conrad Lange
Syntynyt: 25. maaliskuuta 1854 Asker, Norja
Kuollut: 13. syyskuuta 1937 (83 vuotta) Oslo, Norja
Ammatti:  arkkitehti
Arkkitehti
Koulutus:  Hannoverin Gottfried Wilhelm Leibniz -yliopisto
Merkittävät työt:  Trondheimin keskusrautatieasema Uranienborgin kirkko Holmenkollenin parantola
Balthazar Conrad Lange (25. maaliskuuta 1854 Asker – 13. syyskuuta 1937 Oslo) oli norjalainen arkkitehti. Hän suunnitteli muun muassa rautatieasemia ja toimi yli kaksikymmentä vuotta Oslon kaupunginarkkitehtinä. Hänen tunnetuimpiin töihinsä lukeutuu Holmenkollenin parantola, nykyinen Scandic Holmenkollen Park, joka edustaa muinaispohjoismaista tyyliä (norj. dragenstil).
Kuvia

Trondheimin keskusrautatieasema (1881)
Uranienborgin kirkko Oslossa (1886)
Holmenkollenin parantola (1894)
Sagenen paloasema Oslossa (1913)
Aiheesta muualla

Kuvia tai muita tiedostoja aiheesta Balthazar Lange Wikimedia Commonsissa
Baseballin SM-sarja 2014

Baseballin SM-sarjassa 2014 pelasi kuusi joukkuetta. Runkosarjassa kullekin joukkueelle kertyi 15 ottelua. Neljä parasta jatkoi välieriin.
Sarjataulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
Baseballin SM-sarja
Runkosarja
| Sija | Joukkue | Voitot | Tappiot | Voittosuhde |   GB |
| 1. | Espoo Expos | 12 |   3 | .800 |    -- |
| 2. | Malmi Bullets | 11 |   4 | .733 |   1 |
| 3. | Puumat | 11 |   4 | .733 |   1 |
| 4. | Helsinki Mets |   6 |   9 | .400 |   6 |
| 5. | Tampere Tigers |   5 | 10 | .333 |   7 |
| 6. | Lahti Pirates |   0 | 15 | .000 | 12 |
Asutusrahasto

Asutusrahasto oli aiemmin Suomessa valtion rahasto, jonka tarkoituksena oli edistää asutustoimintaa Suomessa.
Historia

Niin sanottu tilattoman väestön lainarahasto sai alkunsa vuonna 1896 niistä varoista, jotka valtio oli osoittanut tilattoman väestön asuttamisen edistämiseksi. Vuonna 1920 tämä rahasto siirrettiin asetuksella asutushallituksen hoitoon, ja se sai nimen asutusrahasto. Samalla rahojen käyttöön tehtiin joitakin muutoksia.
Toiminta

Valtion varojen käyttäminen asutustoiminnassa tapahtui seuraavalla tavalla lain mukaan:
Valtioneuvoston oli vuosittain määrättävä, mikäli sitä ei ollut menoarvion yhteydessä tehty, missä laajuudessa asutuslain edellyttämään asutustoimintaan osoitettuja varoja oli käytettävä. Asutushallituksen oli valtioneuvoston määräyksen rajoissa ja asutustoiminnan etua silmällä pitäen päätettävä, minkä verran tarkoitukseen osoitettuja varoja oli kussakin kunnassa käytettävä.
Toiminta > Varojen käyttökohteet

Muuhun kuin valtioneuvoston määräämään asutustoimintaan tarkoitettuja varoja hoiti ja käytti asuntorahasto. Asuntorahaston varoja käytettiin asutustarkoituksiin:
Niissä kunnissa, joissa ei ollut asutuskassaa, voitiin edellä c-kohdassa mainittuja väliaikaisia lainoja ja e-kohdassa mainittuja rakennus- ja viljelyslainoja antaa suoraan asutusrahastosta.
Toiminta > Lainat kunnille

Asuntorahastosta voitiin myös myöntää lainoja kunnille, edelleen käytettäväksi halpakorkoisina kuoletuslainoina maanhinnan suorittamista varten vuokra-alueensa omakseen lunastaneille tai muulla tavalla maanviljelystä varten maata hankkineille pienviljelijöille, jotka olivat hankkineet maansa 1. tammikuuta 1918 jälkeen eivätkä olleet käyttäneet maanhinnan suorittamisessa valtion välitystä. Lisäksi asuntorahastosta voitiin myöntää lainoja kunnille edelleen lainattaviksi itsenäistyneiden vuokra-alueiden omistajille välttämättömien rakennusten rakentamiseen tai uudistamiseen.
Toiminta > Maakiinteistöjen ostaminen

Maakiinteistöjen ostamisesta valtiolle asutustarkoituksiin käytettäviksi päätti maatalousministeriö asutushallituksen esityksestä. Asutushallitus huolehti ostettujen tilojen hoidosta, laati ja vahvisti niiden asutussuunnitelman ja teetti tämän suunnitelman toteuttamiseksi tarvittavat maankuivaus- ja tientekotyöt.
Laina-anomukset

Laina-anomus asuntorahastolle oli tehtävä kirjallisesti ja osoitettava asutushallitukselle. Anomuksessa oli mainittava anotun lainan suuruus, mitä tarkoitusta varten lainaa anottiin sekä siitä ehkä annettava vakuus. Lainoista asetettavasta vakuudesta, niiden takaisinmaksuehdoista ja muista lainaehdoista päätettiin erikseen kutakin lainaa myönnettäessä. Lainojen myöntämisestä kunnille päätti maatalousministeriö asutushallituksen esityksestä.
Barr

Barr voi tarkoittaa seuraavia:
Maantiede

Barr, kunta Ranskassa
Barr, kylä Skotlannin Etelä-Ayrshiressä
Perry Barr, Birminghamin vaalipiiri
Henkilöitä

Bob Barr (s. 1948), yhdysvaltalainen poliitikko
Kathleen Barr (s. 1967), kanadalainen ääninäyttelijä
Murray Barr (1908–1995), kanadalainen neuroanatomi ja sytogeneetikko
Roseanne Barr (s. 1952), yhdysvaltalainen näyttelijä, kirjailija ja juontaja
Thomas Barr (s. 1992), irlantilainen yleisurheilija
William Barr (s. 1950), yhdysvaltalainen juristi
Yvonne Barr (1932–2016), irlantilainen virologi.
Muuta

Barr-niminen mies, suomalainen televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barr”, voi hakea sivunnimihaulla, laajalla sivunnimihaulla tai tekstihaulla.
BSV Limburgia

BSV Limburgia tai SV Limburgia on jalkapalloseura Brunssumin kaupungista. Seura on voittanut kertaalleen Alankomaiden mestaruuden. Tämä tapahtui vuonna 1950.